《亦好园即事》
宋代·喻良能

谁将春色到山家，湖绿平堤草满沙。
细刻真酥水仙蕊，匀搓绛蜡海红花。
芳林得日莺还啭，香径无风蝶自斜。
聊与后生修故事，未妨诗酒作生涯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。